A MAGY. KIR. ORNITHOLOGIAI KÖZPONT MADÁRJELÖLÉSEI 225 



menyeknek az elbirálásánál nem szabad azonban arról megfeledkezni, 

 hogy a szülők fészkelési körzetébe visszatérő példányokat maguk a jelö- 

 lők rendszeres és fáradságos kutatás révén állapítják meg, míg a másutt 

 letelepült egyének jelöletlen fajtársaik tömegében valósággal elvesznek 

 és csak a legritkább esetekben kerülnek kézre. 



A madárjelölési kísérleteknek ez a része a tények által még nincs 

 kellőképen megvilágítva s a legteljesebb mértékben rászorul még az 

 állandó és kóborló madarakkal végzett párhuzamos kísérletek eredményei 

 által való kiegészítésre. 



Rendkívül érdekes kérdés amellett még az is, Iiogy a többi állat- 

 csoportnál milyen hasonló berendezések vannak ezen a téren? 



Miként látható, a madárjelölési kísérlet eredményei egyes vonatko- 

 zásokban messze elvezetnek a vonulás kérdésétől; de nem kevésbbé 

 érdekes az új kutatási terület sem, ahová elvezet s amelyet eddigelé 

 a természettudományok egyetlen ágazatában se vettek ily beható kísér- 

 leti tanulmányozás alá. 



Az idei eredményeknek ezen rövid tárgyalása után már most át- 

 térek az 1914. és 1915. évi jelölési munkálatok ismertetésére. 



Miként már említettem, az 1914. évben igen nagy volt a jelölt 

 madarak száma — több, mint 5000. A kísérletekhez alkalmazott fajok 

 majdnem teljesen a régiek maradtak, csak az ürbői munkálatokat végez- 

 tem a lehető legintenzívebben, egyrészt azért, hogy az előző két évben 

 megjelölt fészkelő madarakat és fiókákat minél nagyobb számban ki- 

 mutathassam, mint fészkelőket, másrészt azért, hogy a jövőre tervezett 

 munkálatokhoz minél szélesebb alapokon nyugvó anyagot nyerhessek. 

 A fészkelő madarak megjelölése, amelynek minél szélesebb kiterjesztése 

 a vonuló, kóborló és állandó madárfajokra a jövő programmját alkotja, 

 az Ürbő pusztán jelölt fajokon kívül még a velencei tavi dankasirályokra 

 lett kiterjesztve, egyelőre azonban még csak tájékozódás céljából s így 

 csekély számbeli eredménnyel. 



A tőlem személyesen végzett jelölési munkálatok keresztülvitelében 

 a legelőzékenyebb és leghatékonyabb támogatásban részesítettek a követ- 

 kező urak, akiknek azért ezen a helyen is hálás köszönetet mondok: 

 Meszlény Pál, Éles Gábor, Hauer Béla, Schuh Viktor, Szalay Antal, 

 Dr. Szlávy Kornél, Platthy Árpád, Németh István, Horváth József, 

 Szomjas Gusztáv és Fogassy Sándor. Aki próbálta, az tudja, hogy nem 

 olyan egyszerű a dolog, csak elmenni és mindjárt minél nagyobb számmal 

 jelölni madarakat. A munkálatok akadálytalan lebonyolításához alapos 

 előmunkálatok szükségesek, hogy a megérkezés idején már minden 

 készenlétben legyen, mert csak ilymódon lehet a nagyon is rövid fészke- 

 lési időszakot a lehető legjobban kihasználni. 



A madárjelölési munkálatok gyakorlati kivitele nem olyan könnyű. 



Aquila. 15 



